**ДО**

**ВСИЧКИ ЗАИНТЕРЕСОВАНИ ЛИЦА**

**ПОЛУЧИЛИ ДОКУМЕНТАЦИЯ ЗА УЧАСТИЕ**

**И ПОСОЧИЛИ АДРЕС ЗА КОРЕСПОНДЕНЦИЯ**

**Относно:** Процедура за възлагане на обществена поръчка с предмет: **„Избор на изпълнител за осъществяване на услуга, по две обособени позиции:**

**Обособена позиция №1: „Избор на изпълнител на интерпретация и образователни програми” и**

**Обособена позиция №2: „Избор на изпълнител за разработване на планове за управление на защитените територии: Резерват “Торфено бранище”, Резерват “Бистришко бранище”, Поддържан резерват “Училищна гора”, Поддържан резерват “Богдан”“**

**УВАЖАЕМИ ГОСПОЖИ/ГОСПОДА,**

Във връзка с постъпило запитване от лице закупило документация за участие в процедура за възлагане на обществена поръчка с горепосочения предмет и на основание чл. 29 от Закона за обществените поръчки, даваме следните разяснения:

**Въпрос № 1:** В документацията за участие в гореописаната обществена поръчка е посочено, че участникът следва да представи запис на заповед, равна на стойността на авансовото плащане по договора. От друга страна възложителят е посочил, че участникът следва да представи **гаранция за изпълнение на договора.** Представляваното от мен дружество е участвало в много обществени поръчки със сходен предмет и до момента никога не е имало такова изискване на Възложител. В разпоредбите на ЗОП никъде не е засегната такава хипотеза, което е необяснимо за нас. Законодателят е описал подробно гаранциите за участие и за изпълнение, но никъде не е посочено, че възложител може да изисква от участник да представя запис на заповед. В конкретния случай, изпълнителят по договора следва да представи гаранция за изпълнение, а и в самия договор има предвидени неустойки в случай на неизпълнение. Моля да **дадете разяснения в тази връзка** и да отговорите на следният **въпрос № 1: Кое налага представянето на запис на заповед за сумата по авансовото плащане и по силата на коя правна норма Възложителят има право да изисква такъв документ от изпълнителя?**

**Отговор № 1**: Обстоятелството, което налага изискването на запис на заповед за стойността на авансовото плащане е фактът, че средствата, предвидени от възложителя като аванс имат целево предназначение, а именно, предвид извършваните услуги, предмет на двете обособени позиции в поръчката- мобилизация на екип и извършване на предварителни разходи от страна на изпълнителите за отпочване максимално бързото изпълнение на договорите. В този смисъл възложителят е предвидил издаването на [ценната книга](http://bg.wikipedia.org/wiki/%D0%A6%D0%B5%D0%BD%D0%BD%D0%B0_%D0%BA%D0%BD%D0%B8%D0%B3%D0%B0), писмено обещание за безусловно плащане, с оглед на обстоятелството, че заповедното производство, което възложителят има правна възможност да започне срещу изпълнителя по договора(длъжника) се характеризира с бързина и процесуална икономия, което от своя страна ще гарантира бързо уреждане на правоотношенията между двете страни предвид кратките срокове за реализиране на проекта.Следва да имате предвид, че записът на заповед няма характер на гаранция по смисъла на чл. 59 от ЗОП.

**Въпрос № 2:** На няколко места в конкурсната документация е посочено, че ще има междинни плащания по договора. На страница 67 /Приложение № 14 - Техническо предложение/ е посочено, че участникът следва да разработи и представи график, в който следва да е налице съответстващо разпределение на времето между различните процеси, съставляващи отделните дейности, при отчитане и на времето, необходимо за провеждане на нормативно изисквани процедури. На страница 74 /Приложение № 15.2 - Ценово предложение/ е предоставена възможност участникът да попълни таблица, в която да посочи единична цена за всеки един от плановете за управление - **няма опция да се посочи цена за определена част от съответния план, каквато е предвидена за обособена позиция** № **1 в Приложение** № **15.1** - **Ценово предложение.** На страница 92 /Приложение № 16.2 - Договор - проект/ в чл. 3, ал. 1, т. 2 е засегнат въпроса за междинните плащания - описано е, че те са в размер до 60% от цената на договора, като е посочено, че същите са дължими в 30 дневен срок след одобряването на представения от участника разработен план за управление на резерват. Във връзка с изложеното в тази точка, моля да отговорите на следният **въпрос № 2: Следва ли да считаме, че тъй като става въпрос за изготвянето на четири отделни плана за управление, под „междинно плащане” визирате заплащането на всеки един от четирите проекта по различно време или имате нещо друго в предвид?**

**Отговор №2**: С горецитираните текстове възложителят е предоставил на участниците по съответната обособена позиция възможността те сами да направят предвиждания за паричният поток, по който ще се извършват плащанията по договора, като се спазват ограниченията на цитираните от вас документи.Следва да имате предвид, че всъщност към момента на достигане до окончателното плащане по договора изпълнителят има потенциалната възможност да получи общо 80% от стойността на договора, което включва междинните плащания на стойност 60%, ведно с вече полученото авансово плащане на стойност 20 % от договора.

**Въпрос № 3:** Съгласно чл. 12, ал. 1 от *Наредбата за разработват на планове за управление на проекти на защитени територии,* планове за управление на поддържани резервати подлежат на задължително обществено обсъждане. Това се потвърждава и от посочените изисквания на стр. 142 и стр. 169 от конкурсната документация във връзка с разработването на план за управление на поддържан резерват “Богдан”, както и отразеното на стр. 207 и на стр. 235 във връзка с поддържан резерват “Училищна гора”. В чл. 12, ал. *2,* ал. 3 и ал. 4 от *Наредбата за разработване на планове на защитени територии* са изброени случаите, в които има задължително обществено обсъждане при разработване на планове за управление на резервати. Съгласно цитираните разпоредби разработването на план за управление на резерват “Бистришко бранище” и план за управление на резерват “Торфено бранище”, не следва да се представя за обществено обсъждане, което се потвърждава и от посоченото на стр. 113 и стр. 175. В тази връзка, тъй като от документацията не става ясно какво точно следва да направи изпълнителят, моля да отговорите на следният **въпрос № 3: Как следва да бъде изпълнена поръчката по отношение на задание за разработване на план за управление на резерват “Богдан” и задание за разработване на план за управление на поддържан резерват “Училищна гора”:**

**1). изпълнителят следва да изготви плана, да го представи за обществено обсъждане и след това да го предаде на Възложителя?**

**2). изпълнителят следва да изготви плана за управление, да го предаде на възложителя, после да го представи за обществено обсъждане и отново да го предаде на Възложителя?**

**или**

**3). изпълнителят следва да изготви плана за управление и да го предаде на възложителя преди общественото обсъждане, с което ще се счита, че същият е изпълнил условията на поръчката?**

**Логично е третият вариант да е верният, а именно: изпълнителят следва да изготви плана за управление и да го предаде на възложителя преди общественото обсъждане, с което ще се счита, че същият е изпълнил условията на поръчката, тъй като няма как да бъде проведено и обществено обсъждане, в посочения от Възложителят изключително кратък срок - не по- късно от 31.12.2014 г.**

**Отговор № 3**: Схващането Ви е правилно, изпълнителят следва да изпълни по отношение разработване на план за управление на резерват “Богдан” и разработване на план за управление на поддържан резерват “Училищна гора” посочения от Вас трети вариант.

**Въпрос № 4 и 5:** В документацията е посочено, че крайният срок за изпълнение на предмета на поръчката е не по-късно от 31.12.2014 г. Съгласно информацията в обявлението за обществената поръчка, подадените оферти трябваше да бъдат отворени на 05.08.2014 г, С Решение № 12-00-6474 от 08.07.2014 г. Възложителят промени сроковете както следва: срок за получаване на офертите се променя от 04.08.2014 г. на 18.08.2014 г., а отварянето на офертите от 05.08.2014 г. на 19.08.2014 г.От обема на документацията е видно, че предоставените оферти вероятно ще бъдат обемисти и комисията ще следва да отдели нужното време, за да разгледа и оцени постъпилите оферти. От друга страна срокът, **предвиден от Възложителят първоначално,** за изпълнение на договора за въпросната обществена поръчка **е твърде кратък** и може да се изпълни само и единствено в случай, че процедурата приключи в кратък срок и не бъде обжалвана. Освен това с **Решение № 12-00-6474 от 08.07.2014 г. Възложителят удължи сроковете, като по този начин съкрати допълнително времевата рамка за изпълнение на договора!** Тъй като ЗОП предвижда възможност за обжалване, считаме, че Възложителят следва да предвиди тази хипотеза и да осигури достатъчно време за провеждането на процедурата, както и за изпълнението на сключения в тази връзка договор. В противен случай би се оказало, че участниците разходват средства и усилия, при условие, че от самото начало е ясно, че при обжалване на решението, договорът няма как да бъде изпълнен и съществува реална възможност поръчката да не може да бъде изпълнена. Удължаването на срока за подаване на оферти и допълнителното съкращаване на времето за изпълнение буди сериозно недоумение за нас, което поражда и необходимостта да поставим следните въпроси: **въпрос № 4: В случай, че решението за класиране на участниците бъде обжалвано или по една или друга причина сключването на договора се забави, възложителят ще удължи ли срока за изпълнение на поръчката?** и **въпрос № 5: В случай, че отговора на предишния въпрос № 4 е отрицателен, тоест възложителят не възнамерява или няма възможност да удължи срока за изпълнение, то има ли варианти, които да предложи, за да бъде изпълнена поръчката или при такова стечение на обстоятелствата, същата ще бъде прекратена?**

**Отговор № 4 и 5**: Възложителят нито има компетенции, нито възможност да направи предвиждане напред във времето дали или няма да се обжалва процедурата по някоя от обособените позиции. Срокът за изпълнение на предмета на поръчката по съответните обособени позиции, съответства на определения в проектното предложение и постановената Заповед № РД-530/02.07.2012г. на министъра на околната среда и водите, с която е одобрено финансирането по проекта. Отговорът на поставеният от Вас въпрос зависи от развитието на ситуацията въобще с Оперативна програма „Околна среда“ в рамките на настоящия програмен период.

**С уважение**,

**Инж.Ирена Петкова**

**ДИРЕКТОР НА РЕГИОНАЛНА ИНСПЕКЦИЯ**

**ПО ОКОЛНАТА СРЕДА И ВОДИТЕ –СОФИЯ**

Изготвил:

Р.Маринова – директор на д-я „АФПД“